Aksara Grantha (cara Tamil: "Kiranta eḻuttu", cara Malayalam: "Grantha lipi") ya iku aksara saka kulawarga aksara Brahmi sing sumrambah ing India Kidul kawit abad angka 6 nganti abad angka 20. Aksara iki tinurun saka aksara Brahmi sing ngrembaka ing wewengkon Tamil Nadu. Sing nganggo aksara iki adaté wong Tamil ing wewengkon Tamil Nadul lan Kerala saperlu nulisaké basa Sansekerta lan basa kuna Manipravalam. Aksara iki isih dianggo ing pamulangan-pamulangan Wéda tradhisional (cara Sansekerta: "veda pāṭhaśālā"). Aksara Malayalam iku turunan langsung aksara Grantha, samana uga aksara Tigalari lan aksara Sinhala.